Եգիպտոսը իր տիրապետությանը ենթարկելուց հետո Բադր ալ-Ջամալին զորք ուղարկեց Սիրիա և Պաղեստին՝ այդ երկրները կրկին Ֆաթիմյան խալիֆայությանը միացնելու նպատակով։ Նրա զորքերը կարողացան գրավել Երուսաղեմը, որտեղ կառավարիչ էր վերոհիշյալ թուրք զորավար Աթսիզը, ով մեկ անգամ արդեն պարտություն էր կրել Բադր ալ-Ջամալիից։ Նա ստիպված օգնության խնդրանքով դիմում է սելջուկ հրամանատար Թութուշին, ով մեծ ուժերով մտել էր Սիրիա։ Աթսիզը լքեց Երուսաղեմը և գնաց միանալու Թութուշին։ Սակայն վերջինս ձերբակալեց Աթսիզին և սպանել տվեց 1078 թվականին Երուսաղեմը լքելու պատճառով, որից հետո Թութուշը իր տիրապետությունը հաստատեց ողջ Սիրիայում։ 1085 թվականին նա որպես Աբբասյան փոխարքա մտավ Հալեպ։ Սելջուկների միջև ծագած երկպառակություններիցփորձեց օգտվել Բադր ալ-Ջամալին, ով կրկին զորք ուղարկեց Դամասկոսը գրավելու համար, որը, սակայն, նրան չհաջողվեց։ Փոխարենը նրա զորքերը վերագրավեցին Թիրը կամ Սուրը և Աքքան։

2010 թվականին ուներ 2872 աշխատունակ (15-64 տարեկան) բնակիչ, որոնցից ակտիվ էին 2040-ը, իսկ ոչ ակտիվները` 832: Ակտիվության ցուցանիշը կազմում է 71,0 %: 2040 աշխատունակ մարդկանցից աշխատել է 1797 անձ (893 տղամարդ և 904 կին): Գործազուրկ են եղել 243 անձ (125 տղամարդ և 118 կին): 832 անաշխատունակներից 281-ը եղել են աշակերտներ կամ ուսանողներ, 326-ը` թոշակառուներ, իսկ 225-ը չեն աշխատել տարբեր պատճառներով:

Քոդաշիմ (եբր.՝ קדשים‎, «Սրբություններ»)՝ դիտարկում է զոհաբերությունների եւ տաճարի ծառայությունների օրենքները, ինչպես նաեւ սննդի (Կաշրուտ) եւ անասունները մորթելու ծիսակատարությունների օրենքները։

2000 թվականին պաստառի կրկնօրինակը գտնվել է «Barter Books» գործածված գրքերի խանութում: Քանի որ, ըստ Մեծ Բրիտանիայի կառավարության, նմանատիպ աշխատանքների իրավունքն ավարտվում է 50 տարվա ընթացքում, պատկերը համարվում է հանրության սեփականություն: Այն թույլատրում է տպագրել պաստառի անսահմանափակ թվով օրինակներ, ինչպես նաև արտադրել հարակից այլ հուշանվերներ: Պաստառի հանրաճանաչության շնորհիվ ստեղծվեցին ձևափոխված գրություններով բազմաթիվ ծաղրանմանություններ և լոգոտիպեր:

1880 թվականի առաջին հնագիտական պեղումներին հաջորդել են Աթենքում Բրիտանական դպրոցի և Քրիստոս Ցունդասի հետևողական աշխատանքները, ով 1898-1899 թվականներին ուսումնասիրում էր մի քանի կղզիների գերեզմանոցները և մշակել «Կիկլադյան քաղաքակրթություն» տերմինը։

Բծի կարմիր գույնը դեռևս միանշանակ բացատրություն չի ստացել: Հնարավոր է, որ դա պայմանավորված է քիմիական միացություններով, այդ թվում` ֆոսֆորով:

Ահագգարը կազմված է հրաբխային ապարներից։ Կլիման խիստ մայրցամաքային է, չոր և տաք ամռանը, ձմռանը ջերմաստիճանը հաճախ իջնում է՝ հասնելով զրոյի։ Տեղումները քիչ են։ Ամբողջ Սահարայում միայն Ահագգարում կա այնպիսի կլիմա, որն առաջացնում է հատուկ կիլմատիկական գոտի՝ կենդանիների և բույսերի տեսքով, այն բնորոշ չէ Սահարայի մնացած տարածքի համար։ Լեռներում գտնվում է Ահագգար ազգային պարկը։

Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 6923 մարդ (2010 թվականի դեկտեմբերի 31-ի տվյալներով)։ Զբաղեցնում է 48,64 կմ² տարածք։ Պաշտոնական կոդը՝ 09 2 72 118։